Mange norske borgere slo seg ned på den andre siden av vågen, Strandsiden, og utviklet der en ny bydel med Strandgaten som trafikkåre. På 1600-tallet ble Strandsiden et viktig handelstrøk og torget ble flyttet fra Nikolaikirkeallmenningen til Vågsbunnen (der det fortsatt ligger). På slutten av 1600-tallet hadde Bergen anslagsvis 16 000 innbyggere og var den klart største byen i Norge og en av de største i Skandinavia.